Jean Tigana

Jean Amadou Tigana (født 1955) er en fotballtrener og tidligere -spiller. Han tilbrakte hele spillerkarrieren i franske klubber, og spilte 52 landskamper og scoret 1 mål for  på 1980-tallet.

 Karriere som spiller 
Tigana begynte sin profesjonelle karriere i Toulon. Han gikk til Lyon i 1978 og deretter til Bordeaux. Han var med på det franske landslaget som vant EM 1984 etter at de slo  i finalen. Tigana spilte på Bordeaux' midtbane i åtte år, og var med på å vinne tre ligatitler og tre cuptitler, i tillegg til at de kom langt i europacupen ved to anledninger. De tapte semifinalen i europacupen og cupvinnercupen i henholdsvis 1985 og 1987. I 1989 gikk han til Olympique Marseille og avsluttet karrieren der etter 1990/91-sesongen.

På landslaget utgjorde han sammen med Michel Platini, Luis Fernández og Alain Giresse det såkalte «magiske kvadratet» (le Carré Magique). Tigana scoret sitt eneste landslagsmål mot  i VM-sluttspillet i 1986.

 Karriere som trener 
Tigana hadde sin første trenerjobb i Lyon. Han trente dem fra 1993 til 1995, da han gikk til AS Monaco, der han ble til 1999.

Han overtok managerjobben i den engelske klubben Fulham i 2000, og var med på opprykket fra første divisjon til Premier League. Han fikk sparken i april 2003.

I oktober 2005 signerte han et to og et halvt års kontrakt med den tyrkiske klubben Beşiktaş. Denne sesongen vant Beşiktaş deres første cuptittel på åtte år. Like etter at Beşiktaş vant den tyrkiske cupen i 2007, kunngjorde Tigana at han ville forlate klubben etter endt sesong. 25. mai 2010 ble Tigana igjen trener for Ligue 1-klubben Bordeaux, han overtok jobben etter Laurent Blanc.  I 2012 var han noen måneder i kinesiske Shanghai Greenland FC som trener, før Nicolas Anelka overtok.

 Referanser 

 Eksterne lenker 

  Jean Tigana – Fédération Française de Football
  Jean Tigana – France Football

 Herrelandskamper

Kategori:Franske fotballtrenere
Kategori:Franske fotballspillere
Kategori:Franske landslagsspillere i fotball
Kategori:Europamestere i fotball
Kategori:Spillere i Fotball-VM 1982
Kategori:Spillere i Fotball-EM 1984
Kategori:Spillere i Fotball-VM 1986
Kategori:Fotballspillere for Sporting Toulon Var
Kategori:Fotballspillere for Olympique Lyon
Kategori:Fotballspillere for FC Girondins de Bordeaux
Kategori:Fotballspillere for Olympique de Marseille
Kategori:Fotballtrenere for Olympique Lyon
Kategori:Fotballtrenere for Fulham FC
Kategori:Fotballtrenere for Beşiktaş JK
Kategori:Fotballtrenere for FC Girondins de Bordeaux
Kategori:Fotballtrenere for AS Monaco FC
Kategori:Personer fra Bamako